Бердянск
Бердянск () e град в Южна Украйна, Запорожка област.

География 
Бердянск един от центровете на Таврия. Разположен е в началото на Бердянската коса и недалеч от река Берда, чието име носи.

История 
Основан е през 1827 г. от руските власти като основно пристанище на северния бряг на Азовско море и благодарение на търговията със селскостопанска продукция през следващите десетилетия се разраства.

По време на Втората световна война на 5 октомври 1941 г.е завзет от частите на 1-ва танкова армия на ген. Евалд фон Клайст.

Население 
Населението на града според преброяването през 2001 г. е 121 759 души. През 1838 г. населението му наброява 3200 души, но непрекъснато се увеличава чрез притока на хора с различен произход – руснаци, украинци, българи, немци, гърци, евреи и други. През 1841 г. Бердянск е обявен за град. През 1897 г. има 26 500 жители

Етнически състав 
Численост и дял на етническите групи според преброяването на населението през 2001 г.:

 Българи

Българите в Бердянск са около 10 000 души, те живеят най-вече в квартала до аеропланната фабрика. По-голямата част от тях са потомци на българи от Ямболско.

През 1992 г. в Бердянск е основана неправителствена организация на българите от града – Бердянско българско общество „Родолюбие“. В няколко училища в Бердянск и в Бердянския район се преподава български език и български народни песни и танци. Преподавателите са етнически българи както от самия град, така и специално изпратени от България.

Езици 
Численост и дял на населението по роден език, според преброяването на населението през 2001 г.:

Икономика 
Бердянск е индустриален център, в града има около 20 предприятия от различни отрасли: металообработване, машиностроене, хранително–вкусова и нефтопреработвателна промишленост. Най-големи предприятия са: „АЗМОЛ“, „Азовкабел“, „Азовхидромаш“, „Бердянски завод за селскостопански машини“, „Бердянски комбайни“, „Бердянски хлебозавод“, „Украински изследователски институт за кабелната промишленост“.

Туризъм 
Градът е един от главните украински курорти на Азовско море, посещаван предимно от летовници от самата Украйна, както и от Русия, Беларус и други държави от ОНД и не само.

Побратимени градове 
  Ямбол, България (от 2003 година)
  Бей Бей, Китай
  Белско-Бяла, Полша (от 17 септември 1999 година)
  Глифада, Гърция (от 22 юни 1995 година)
  Лоуъл, Масачузетс, САЩ (от 1999 година)
  Одинцово, Русия (от 2002 година)

Родени 
 Ана Карима, българска писателка
 Олга Куриленко, френска актриса
 Владимир Кюрчев, художник
 Сергей Павлов, съветски писател фантаст

Паметници 
 Памятник Бендеру и Балаганову Сантехник Солнечные часы Памятник Жабе

Източници

Външни препратки 

  
  Сайт на града – berdyansk.org.ua
  Информация за прогноза на времето – sinoptik.bg